Document ID: 32014D0441

VYKONÁVACIE ROZHODNUTIE KOMISIE
zo 7. júla 2014,
ktorým sa mení rozhodnutie 2003/467/ES, pokiaľ ide o vyhlásenie Estónska za členský štát úradne bez výskytu enzootickej bovinnej leukózy
[oznámené pod číslom C(2014) 4547]
(Text s významom pre EHP)
(2014/441/EÚ)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej prílohu D kapitolu I bod E,
keďže:
(1)
Smernica 64/432/EHS sa vzťahuje na obchod s hovädzím dobytkom a ošípanými vnútri Únie. Stanovujú sa v nej podmienky, za ktorých sa členský štát alebo región členského štátu môže vyhlásiť za oblasť úradne bez výskytu enzootickej bovinnej leukózy, pokiaľ ide o stáda hovädzieho dobytka.
(2)
V prílohe III k rozhodnutiu Komisie 2003/467/ES (2) sa uvádza zoznam členských štátov a ich regiónov, ktoré sú vyhlásené za oblasti úradne bez výskytu brucelózy.
(3)
Estónsko predložilo Komisii dokumentáciu preukazujúcu splnenie podmienok na priznanie úradného statusu územia bez výskytu enzootickej bovinnej leukózy stanovených v smernici 64/432/EHS na celom svojom území.
(4)
Po posúdení dokumentácie predloženej Estónskom by sa tento členský štát mal vyhlásiť za oblasť úradne bez výskytu enzootickej bovinnej leukózy.
(5)
Príloha III k rozhodnutiu 2003/467/ES by sa preto mala zodpovedajúcim spôsobom zmeniť.
(6)
Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha III k rozhodnutiu 2003/467/ES sa mení v súlade s prílohou k tomuto rozhodnutiu.
Článok 2
Toto rozhodnutie je určené členským štátom.
V Bruseli 7. júla 2014

Labels: 18
6